**ELŐTERJESZTÉS**

Bonyhád Város Képviselő - testületének 2021. szeptember 30-i

rendes/rendkívüli testületi ülésére

|  |  |
| --- | --- |
| Tárgy: | Döntés a Völgységi Turisztikai Pont kialakításáról. |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Brandt Huba osztályvezető |
| Előterjesztés száma: | 158. sz. |
| Előzetesen tárgyalja: | Humán Bizottság. |
| Az előterjesztés a jogszabályi feltételeknek megfelel: | Filczinger Ágnes jegyző |
| Döntési forma: | rendelet/határozat (normatív, hatósági, egyéb) |
| A döntéshez szükséges többség: | egyszerű/minősített |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt** **Képviselő-testület!**

A Völgységi Tájkutató Alapítvány valamint a Magyar Turizmus Zrt. 2009. május 25-én kötött névhasználati szerződést (a továbbiakban: szerződés) a bonyhádi Tourinform iroda működtetésére.

A szerződésből fakadóan az iroda létesítésétől számított öt évig vállalt kötelezettséget az alapítvány az iroda fenntartására mely kötelezettség tehát már 2014. évben lejárt.

A szerződést öt év elteltével 90 napos felmondási idő mellett a csatlakozó fél írásban indoklás nélkül felmondhatja.

Áttekintve a szerződést, valamint annak mellékletét képező Névhasználati Kézikönyvét elmondható, hogy indokolt átalakítani a Tourinform irodát "Völgységi Turisztikai Pont" idegenforgalmi információs irodává. Az átalakítás célja, hogy– szerződésben rögzített kötelezettségek nélkül (pl. foglalkoztatás)- a megújult, egyedi arculatú "Völgységi Turisztikai Pont" hatékonyan képviselje a helyi idegenforgalom igényeit és szem előtt tartsa Bonyhád városának és a Völgység térségének érdekeit és értékeit.

Az új "Völgységi Turisztikai Pont" a Völgységi Múzeum épületének Múzeumi boltjában kapna otthont, a korábbi irodához képest megújult helyi programkínálattal és meghosszabbított nyitvatartással (nem időszakos irodaként működik, hanem egész évben, a múzeum nyitvatartási idejében). A "Völgységi Turisztikai Pont" működésének színvonalát a Völgységi Múzeum munkatársai és Bonyhád Város Önkormányzata biztosítják.

Kérem a tisztelt Képviselő-testületet, hogy döntsön a Bonyhádi Tourinfrom iroda átalakításáról, a Völgységi Turisztikai Pont létrehozásáról.

**Határozati javaslat:**

a.) Bonyhád Város Önkormányzatának Képviselő-testülete kezdeményezi Magyar Turizmus Zrt. és a Völgységi Tájkutató Alapítvány között 2009. május 25-én kötött névhasználati szerződés felmondását. Felkéri a Völgységi Tájkutató Alapítvány kuratóriumát, hogy döntsön a szerződés felmondásáról.

b.) Bonyhád Város Önkormányzatának Képviselő-testülete "Völgységi Turisztikai Pont" elnevezéssel turisztikai pontot alakít ki a Völgységi Múzeumon belül.

Felelős: Filóné Ferencz Ibolya polgármester

Végrehajtásért felelős: dr. Brandt Huba osztályvezető- a határozat a) pontja tekintetében

dr. Farkas István Gergő igazgató- a határozat b) pontja tekintetében

Határozatról értesül: Völgységi Tájkutató Alapítvány

Völgységi Múzeum

Bonyhád, 2021. szeptember 13.

Filóné Ferencz Ibolya  
 polgármester